Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 544/13/1101	Bratislava I, 21.1.2015
EEČ : 2-8-29-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 21.1.2015, spisová značka 3 Pv 544/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
02. 08. 2013 v čase okolo 23:00 hodiny v Bratislave, na Rudnayovom námestí, u seba neoprávnene prechovával 152 mg konope nachádzajúceho sa v guľatom kovovom puzdierku o priemere 3 cm,  pričom vykonanou epertízou Kriminalistickým a expertíznym ústavom PZ Bratislava bolo zistené, že rastlina konope s hmotnosťou 152 mg obsahovala viac ako 10 mg účinnej látky tetrahydrokanabinol, ktorá je spôsobilá po aplikovaní ovplyvniť stav ľudskej psychiky pôsobením na centrálny nervový systém a z uvedeného množstva  by bolo možné pripraviť minimálne jednu obvykle jednorázovú dávku drogy, pričom rastlina rodu Cannabis je podľa zákona číslo 139/1998 Z. z. v znení noviel zaradená do I. skupiny omamných látok a tetrahydrokanabinol (účinná látka - THC) je v zmysle citovaného zákona zaradená do I. skupiny psychotropných látok.

Uznesením prokurátora Okresnej prokuratúry Bratislava I zo dňa 21.1.2015, spisová značka 3 Pv 544/13/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Bratislava I  číslo konania 3 Pv 544/13-13 z 19. novembra 2013 bolo podľa ustanovenia § 216 odsek 1 Trestného poriadku podmienečne zastavené trestné stíhanie obvineného XXXXX, Art. pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona.
     
Podľa § 216 odsek 2 Trestného poriadku bola obvinenému určená skúšobná doba v trvaní dvanásť (12) mesiacov od právoplatnosti uznesenia o podmienečnom zastavení trestného stíhania, ktorá mu uplynula dňom 17. decembra 2014.

Preskúmaním na vec sa vzťahujúceho spisového materiálu som zistila, že obvinený XXXXX, Art. v skúšobnej dobe podmienečného zastavenia trestného stíhania, od 17. 12. 2013 do 17. 12. 2014, viedol riadny život, pretože v tomto čase, podľa aktuálneho odpisu z registra trestov nespáchal žiaden ďalší trestný čin a podľa oznámenia Okresného úradu v Bratislave z 30. 12. 2014 sa nedopustil ani priestupku, pretože nemá žiaden záznam v Ústrednej evidencii priestupkov MV SR.   

Na základe uvedených skutočností som dospela k záveru, že obvinený XXXXX, Art.  sa v skúšobnej dobe osvedčil a preto som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Pažitná
prokurátorka